Jakovlev Jak-35

Jak-35 () – XX a. šeštojo dešimtmečio pabaigoje – septintojo pradžioje Sovietų Sąjungoje nesėkmingai kurtas viršgarsinis bombonešis-raketnešis. Projektas buvo nutrauktas techninės dokumentacijos rengimo stadijoje.

Orlaivis buvo projektuojamas A. Jakovlevo konstruktorių biure (115-asis atskirasis konstruktorių biuras, rus. ОКБ-115) pagal SSRS Aviacijos pramonės ministerijos užsakymą sukurti viršgarsinį bombonešį-raketnešį. Konkurse taip pat dalyvavo A. Tupolevo vadovaujamas 156-asis atskirasis konstruktorių biuras (), pateikęs projektą 135 () (Tu-135) ir P. Suchojaus vadovaujamas 51-asis atskirasis konstruktorių biuras ((), pateikęs modelį Т-4.

Jak-35 buvo projektuojamas kaip beuodegis orlaivis su trikampiu sparnu. Variklius buvo numatyta montuoti po sparnais. Vietoje aviacijoje tuo metu plačiai naudoto duraliuminio buvo planuojama naudoti karščiui atsparų plieną.

Projektas nebuvo realizuotas, o 1961 m. SSRS aviacijos pramonės ministerijos mokslinės-techninės tarybos sprendimu jis buvo nutrauktas, prioritetu pasirinkus P. Suchojaus konstruktorių biuro kurtą modelį T-4. Pastarasis modelis, nors ir buvo išbandytas, į karinę tarnybą nebuvo priimtas ir serijiniu būdu negamintas.

 Numanomi techniniai duomenys 

 Techniniai duomenysЯк-35 // testpilot.ru

 Įgula: 2 pilotai
 Ilgis:
 Aukštis:
 Sparno mojis:
 Tuščio svoris: 15 000 kg
 Maksimalus kilimo svoris: 90 000 kg
 Jėgainė: 4 turboreaktyviniai varikliai RD-36-41
 Trauka: 4 × 158 kN

 Skrydžio duomenys

 Kreiserinis greitis: 3000—3200 km/h
 Skrydžio nuotolis: 7 200 km

 Ginkluotė

 Pakabos taškai: 2
 Valdomos raketos: Ch-45

 Išnašos 

Kategorija:Beuodegiai orlaiviai
Kategorija:Jakovlev orlaiviai
Kategorija:Nesukurti orlaiviai
Kategorija:Aukštasparniai
Kategorija:Bombonešiai
Kategorija:Viršgarsiniai lėktuvai